Vettakollen

**Vettakollen** er en kolle, en ås og et område i bydelen Vestre Aker i Oslo. Åsen ligger vest for Sognsvann, og sørøst for Holmenkollen. Vettakollen var kollen til Grimelund gård, og navnet kommer av ordet *vete* som betyr varde. Selve toppen ligger i Nordmarka, med en høyde på 419 moh. Innbyggertallet i Vettakollenområdet er 2 756 mennesker.

## Geografi
Vettakollen var tidligere en del av Grimelund gård (gårdsnummer 35). Vettakollen og Holmenkollen skilles av Skådalsbekken og Skådalen. Toppen ligger 419 moh. Rundt Vettakollen er det også et boligstrøk, og det finnes også en egen T-bane-stasjon med navn Vettakollen. Også Gulleråsen stasjon, Gråkammen stasjon og Skådalen stasjon ligger nær Vettakollen og blir i noen tilfeller regnet som deler av Vettakollen. Innbyggertallet i Vettakollenområdet er 2 756.

## Geologi
Mellom Vettakollen og Sognsvann ligger en rekke tidligere gruver og skjerp, både Vettakollen skjerp (kobber og jern), Gaustad gruve (jern) og Riis skjerp (jernmalm). Sistnevnte ved Båntjern fremstår bare som små groper i terrenget, mens Vettakollen og Gaustad gruve hadde betydelige dimensjoner, sistnevnte med en 60 meter lang stoll. Dette er grenseområdet mellom knollekalk og akeritt, og i kontaktsonen skjedde metamorfoser dypt nede i jordas indre hvor det ble avfelt sink, kobber og jern. Gruvene ble drevet fra 1540 og skiftevis til 1620 og videre en tid på 1700-tallet. Her går Ankerveien forbi og betjente gruvene. Øst for Sognsvann ligger også et mindre geologisk grensefelt med Sogn gruve.

## Navn
Navnet «Vettakollen» kommer av det gamle ordet «vete» (norrønt *viti*, 'tegn, merke, varde'), som er betegnelse på de vedstabler som tidligere ble reist på visse fjelltopper, oftest nær kysten, og som ble tent når fiender nærmet seg eller var kommet til landet. Bålet var et signal om at det skulle tennes lignende bål på andre topper, og om at alle våpenføre menn skulle samles for å verge landet.

## Annet
Musikkfestivalen Kollenfestivalen tar navnet sitt fra Vettakollen.

## Gamle bilder

File:Vettakollen from Slemdal in 1919.jpg|Vettakollen i bydelen Vestre Aker i Oslo er et av flere steder som har navn etter bruken av veter (signalbål). Bildet viser åsen og bebyggelsen sett fra Slemdal i 1919. 
File:574 Utsigt fra Frogner mot Diakonhjemmet og Vettakollen - no-nb digifoto 20150909 00108 bldsa PK09227.jpg|«Utsigt fra Frogner mot Diakonhjemmet og Vettakollen» 
File:No-nb bldsa 7a057.jpg|Vettakollen  ( i bakgrunnen til høyre) sett fra «Frognerjordet» 1903
File:Vettakollen fra Holmendammen.jpg|Vettakollen sett fra Holmendammen 1929
File:Fra Vettakollen st - no-nb digifoto 20150909 00119 bldsa PK09224.jpg|Vettakollen stasjon, ca. 1910–1915
File:621 Utsikt fra Vettakollen - no-nb digifoto 20150909 00126 bldsa PK09235.jpg|Utsikt fra Vettakollen over Oslo og Oslofjorden
File:512 Utsikt fra Vettakollen. Frognersæteren - no-nb digifoto 20150909 00124 bldsa PK09231.jpg|Utsikt fra Vettakollen mot Frognerseteren
File:543 Utsikt fra Vettakollen. Midtstubakken. Holmenkollbakken - no-nb digifoto 20150909 00125 bldsa PK09233.jpg|«Utsikt fra Vettakollen. Midtstubakken. Holmenkollbakken»
File:Vettakollen turisthotell.jpg|Vettakollen turisthotell lå i bebyggelsen nedenfor selve toppen. Bygningen har senere vært skole og annet. 
File:740 Vettakollen. Holmsborg - no-nb digifoto 20150909 00121 bldsa PK09232.jpg|«Vettakollen. Holmsborg»
File:Vettakollen Hotell - no-nb digifoto 20150909 00118 bldsa PK09249.jpg|«Vettakollen Hotell»
File:574 Bonntjern ved Vettakollen - no-nb digifoto 20150909 00122 bldsa PK09241.jpg|Båntjern nær Ankerveien, i skogen sør for åsen Vettakollen og rett nord for bebyggelsen i området Vettakollen.



## Se også
* Grimelund gård
* Vettakollen stasjon
* Holmenkollbanen

## Referanser


## Eksterne lenker
* Vettakollens geologi
* Vettakollen i Skiforeningens «markadatabase»